BBL รายได้ดอกเบี้ยเพิ่ม ดันกำไร Q3 แตะ 7.65 พันล้าน หนุน 9 เดือนทะลุ 2.17 หมื่นล.
BBL ไตรมาส 3/65 รายได้ดอกเบี้ยเพิ่ม ดันกำไรโต 10% แตะ 7.5 พันล้าน หนุน 9 เดือนแรกทะลุ 2.17 หมื่นล้าน โต 7.7% จากช่วงเดียวกันของปีก่อนอยู่ที่ 1.01 หมื่นล้านบาท 
BBL ไตรมาส 3/65 รายได้ดอกเบี้ยเพิ่ม ดันกำไรโต 10% แตะ 7.5 พันล้าน หนุน 9 เดือนแรกทะลุ 2.17 หมื่นล้าน โต 7.7%
20 ต.ค. 2565

ธนาคารกรุงเทพ จำกัด (มหาชน) หรือ BBL รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

โดยกำไรเพิ่มขึ้นเนื่องจากรายได้ดอกเบี้ยไตรมาส 3/65 อยู่ที่ 2.64 หมื่นล้านบาท เทียบช่วงเดียวกันของปีก่อนอยู่ที่ 2 หมื่นล้านบาทขณะที่กำไรสุทธิสำหรับ 9 เดือนปี 2565 จำนวน 21,736 ล้านบาท เพิ่มขึ้นร้อยละ 7.7 จากช่วงเดียวกันของปีก่อน
ด้านตั้งสำรองผลขาดทุนด้านเครดิต 9 เดือน 2565 ที่คาดว่าจะเกิดขึ้นอยู่ที่จำนวน 24,733 ล้านบาท ลดลงร้อยละ 4.9 จากช่วงเดียวกันของปี 2564 อยู่ที่ 26,006 ล้านบาท โดยธนาคารยังคงยึดหลักความระมัดระวังในการตั้งสำรอง โดยพิจารณาความผันผวนของเศรษฐกิจโลกที่อาจส่งผลกระทบต่อเศรษฐกิจไทยในระยะข้างหน้า
โดยธนาคารกรุงเทพยังคงดำรงฐานะการเงิน สภาพคล่อง และเงินกองทุนให้อยู่ในระดับที่แข็งแกร่ง ตามแนวทางการดำเนินธุรกิจด้วยความระมัดระวังและรอบคอบ
ณ สิ้นเดือนกันยายน 2565 ธนาคารมีเงินให้สินเชื่อจำนวน 2,796,849 ล้านบาท เพิ่มขึ้นร้อยละ 8.1 จากสิ้นปี 2564 โดยส่วนใหญ่เพิ่มขึ้นจากสินเชื่อลูกค้าธุรกิจรายใหญ่และสินเชื่อกิจการต่างประเทศ  สำหรับอัตราส่วนเงินให้สินเชื่อที่มีการด้อยค่าด้านเครดิตต่อเงินให้สินเชื่อรวมยังคงอยู่ในระดับที่บริหารจัดการได้ที่ร้อยละ 3.5
ทั้งนี้ จากการที่ธนาคารยึดหลักการตั้งสำรองด้วยความระมัดระวังและรอบคอบมาอย่างต่อเนื่อง ทำให้อัตราส่วนค่าเผื่อผลขาดทุนด้านเครดิตต่อเงินให้สินเชื่อที่มีการด้อยค่าด้านเครดิตอยู่ในระดับแข็งแกร่งที่ร้อยละ 240.1
ธนาคารมีเงินรับฝาก ณ สิ้นเดือนกันยายน 2565 จำนวน 3,165,479 ล้านบาท เพิ่มขึ้นร้อยละ 0.3 จากสิ้นปี 2564 และมีอัตราส่วนเงินให้สินเชื่อต่อเงินรับฝากอยู่ที่ร้อยละ 88.4  ขณะที่อัตราส่วนเงินกองทุนทั้งสิ้น อัตราส่วนเงินกองทุนชั้นที่ 1 และอัตราส่วนเงินกองทุนชั้นที่ 1 ที่เป็นส่วนของเจ้าของต่อสินทรัพย์เสี่ยงของธนาคารและบริษัทย่อยอยู่ที่ร้อยละ 18.5 ร้อยละ 15.2 และร้อยละ 14.4 ตามลำดับ ซึ่งอยู่ในระดับที่สูงกว่าอัตราส่วนเงินกองทุนขั้นต่ำตามที่ธนาคารแห่งประเทศไทยกำหนด